EkBass/fiwiki-20250220-pages-articles huggingface dataset:
Maximilian Günther

Maximilian Günther (s. 2. heinäkuuta 1997 Oberstdorf)Maximilian Günther Driver Database on saksalainen moottoriurheilija. == Ura == Hän aloitti karting- uransa vuonna 2007 sijoittuen kyseisenä vuonna toiseksi Etelä-Saksan ADAC Kart Cup -luokassa. Vuonna 2010 hän voitti ADAC Kart Masters KF3 -luokan mestaruuden. Vuonna 2011 Günther aloitti kilpauransa Formula BMW Talent Cup -sarjassa saavuttaen neljä voittoa ja 14 palkintosijaa sijoittuen sarjan toiseksi. Vuonna 2012 Günther piti välivuoden kilpailuista kunnes siirtyi ADAC Formel Masters -sarjaan vuonna 2013. Hän saavutti sieltä kaksi voittoa, kahdeksan paalupaikkaa ja 11 palkintosijaa sijoittuen loppupisteissä toiseksi. Vuonna 2014 Günther jatkoi sarjassa saavuttaen neljä voittoa, viisi paalupaikkaa ja kymmenen palkintosijaa sijoittuen jälleen toiseksi. Vuonna 2015 Günther kilpaili Euroopan Formula 3 -sarjassa. Hän voitti yhden kilpailun ja saavutti sen lisäksi yhden kakkossijan ja 150 pistettä sijoittuen sarjassa kahdeksanneksi. Günther siirtyi kaudeksi 2018 ajamaan Formula 2 -sarjaan Arden International -talliin. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2018 BWT Arden BHR FEA 8 BHR SPR 2 AZE FEA Kesk. AZE SPR 15† ESP FEA Kesk. ESP SPR 12 MON FEA 11 MON SPR 6 FRA FEA 12 FRA SPR 11 AUT FEA 15 AUT SPR 12 GBR FEA 8 GBR SPR 1 HUN FEA 16 HUN SPR Kesk. BEL FEA 9 BEL SPR 16 ITA FEA 12 ITA SPR 16 RUS FEA 16† RUS SPR 10 ABU FEA ABU SPR 41 14. == Lähteet == Luokka:Saksalaiset autourheilijat Luokka:Formula E -kuljettajat Luokka:Vuonna 1997 syntyneet Luokka:Elävät henkilöt
Brittany Borman

Brittany Borman (s. 1. heinäkuuta 1989 Festus, Missouri) on yhdysvaltalainen yleisurheilija, jonka päälaji on keihäänheitto. Yhdysvaltojen olympiakarsinnoissa Eugenessa 1. heinäkuuta 2012 Borman heitti naisten keihäsfinaalissa 61,51 metriä viimeisellä heitollaan ja voitti karsintakilpailun. Se oli Bormanin uran ensimmäinen 61 metrin ylitys, ja tuolloin olympialaisten A-rajana olleen 61 metrin rikkouduttua hän pääsi mukaan olympiajoukkueeseen. Lontoon olympialaisissa Borman heitti karsinnassa parhaalla heitollaan 59,27 metriä eikä selviytynyt loppukilpailuun. Moskovan MM-kilpailuissa 2013 Borman karsiutui loppukilpailusta tuloksella 57,63. Pekingin MM-kisoissa 2015 hän oli 12:s. Festuksen high schoolissa opiskellessaan Borman kilpaili kuulantyönnössä, kiekonheitossa, pituushypyssä, 100 metrin aitajuoksussa, kolmiloikassa ja korkeushypyssä. Valmistuttuaan high schoolista 2008 Borman sai yleisurheilumenestyksensä ansiosta stipendin Kalifornian yliopistoon. Siellä hänen aikeenaan oli luoda uraa seitsenottelijana suuresti ihailemansa Jackie Joyner-Kerseen tavoin. Siirryttyään yhden kauden jälkeen Oklahoman yliopistoon Borman kuitenkin päätti seitsenottelun sijaan keskittyä kiekon- ja keihäänheittoon. Hän voitti NCAA:n mestaruuden kiekonheitossa 2010 ja keihäässä vuosina 2010, 2011 ja 2012. Vuonna 2013 Borman voitti keihäänheiton Yhdysvaltain-mestaruuden tuloksella 60,91. Vuonna 2014 hän sijoittui maansa mestaruuskilpailuissa toiseksi tuloksella 62,05. Bormanin henkilökohtainen ennätys keihäässä on Kawasakissa 10. toukokuuta 2015 heitetty 64,75 metriä. Kiekkoa hän on heittänyt parhaimmillaan 56,72 metriä Dentonissa 10. huhtikuuta 2010. == Lähteet == == Aiheesta muualla == * Brittany Bormanin viralliset verkkosivut Luokka:Yhdysvaltalaiset keihäänheittäjät Luokka:Yhdysvaltalaiset kiekonheittäjät Luokka:Vuonna 1989 syntyneet Luokka:Elävät henkilöt
M-segmentti

M-segmentti on eurooppalaisessa kokoluokituksessa autojen kokoluokka, joka käsittää tila-autot. M-segmentin autoja ovat esimerkiksi Ford Galaxy, Citroën C4 Picasso ja Renault Scénic. == Lähteet == Luokka:Autojen eurooppalainen kokoluokitus
E-segmentti

E-segmentti on D-segmenttiä suurempi kokoluokka eurooppalaisessa autojen kokoluokituksessa. Luokkaan luetaan kuuluviksi edustusautot. E-segmentin autoja ovat esimerkiksi Mercedes-Benz E-sarja, Volvo S90/V90, Saab 9-5, BMW 5-sarja, Audi A6 ja Audi A7 sekä Porsche Taycan. == Katso myös == * Mid-size car * Full-size car == Lähteet == Luokka:Autojen eurooppalainen kokoluokitus
Jackson Vroman

Jackson Vroman (6. kesäkuuta 1981 Laguna Creek, Kalifornia – 29. kesäkuuta 2015 Los Angelesin piirikunta, Kalifornia) oli yhdysvaltalainen, sittemmin myös Libanonin kansalaisuuden saanut, koripalloilija. Hän pelasi urallaan muun muassa NBA:ssa, Espanjassa ja Kiinassa sekä Libanonin maajoukkuessa. == Ura == Vromanin varasi NBA:han vuoden 2004 varaustilaisuudessa 31. vuorolla Chicago Bulls. Hän ei kuitenkaan pelannut Bullsissa vaan kauden 2004–2005 Phoenix Sunsissa ja sitä seuraavan kauden New Orleans Hornetsissa.http://www.basketball-reference.com/players/v/vromaja01.html Tämän jälkeen Vroman pelasi muun muassa Espanjassa ja Kiinassa. Saatuaan Libanonin kansalaisuuden Vroman pelasi sen maajoukkueessa vuoden 2009 Aasian- mestaruuskilpailuissa ja vuoden 2010 MM- kilpailuissa.http://www.fiba.com/pages/eng/fa/player/p/pid/56579/pid2//sid/9949/tid//tid2//_/2014_FIBA_Americas_League_for_Clubs/index.html Vroman kuoli 29. kesäkuuta 2015 vain 34 vuoden ikäisenä. Hänet löydettiin kuolleena Kalifornian Los Angelesin piirikunnassa sijainneen kotinsa uima- altaasta.http://www.desmoinesregister.com/story/sports/college/iowa- state/basketball-mens/2015/06/29/jackson-vroman-death-iowa-state- cyclones/29489987/ Vromanin isä Brett Vroman oli myös koripalloilija, joka pelasi urallaan NBA:n lisäksi muun muassa Suomessa.http://yle.fi/urheilu/entinen_nba- palloilija_kuoli_akillisesti__isa_pelasi_aikoinaan_torpan_pojissa/8114273 == Lähteet == * Jackson Vroman NBA Stats Basketball-Reference.com * Jackson Vroman stats.nba.com * Jackson Vroman basketball profile eurobasket.com === Viitteet === Luokka:Yhdysvaltalaiset koripalloilijat Luokka:Libanonilaiset koripalloilijat Luokka:Vuonna 1981 syntyneet Luokka:Vuonna 2015 kuolleet
F-segmentti

F-segmentti on autojen kokoluokka eurooppalaisessa kokoluokituksessa. Luokkaan luetaan kuuluviksi loistoautot. F-segmentin autoja ovat esimerkiksi Mercedes- Benz S-sarja, BMW 7-sarja, Audi A8, Lexus LS, Porsche Panamera ja Maserati Quattroporte. == Katso myös == *Full-size car == Lähteet == Luokka:Autojen eurooppalainen kokoluokitus
J-segmentti

J-segmentti on eurooppalaisessa autojen kokoluokituksessa kokoluokka, joka käsittää maastoautot, katumaasturit ja crossoverit. Luokan pienemmän pään autoja ovat esimerkiksi crossover-mallit Nissan Qashqai, Opel Mokka ja Kia Sportage. Suurempia kalliimman luokan malleja edustavat esimerkiksi Volvo XC90 ja Range Rover. == Lähteet == Luokka:Autojen eurooppalainen kokoluokitus
Yuri Alvear

Yuri Alvear Orjuela (s. 29. maaliskuuta 1986 Jamundi, Valle del Cauca) on kolumbialainen judon maailmanmestari ja olympiamitalisti. Hän on kilpaillut 70 kg:n painoluokassa vuodesta 2007. Alvear saavutti hopeaa Rio de Janeiron olympialaisissa 2016 hävittyään loppuottelussa japanilaiselle Haruka Tachimotolle. Hän sai pronssia Lontoon olympialaisissa 2012 ja oli seitsemäs Pekingin olympialaisissa 2008. Hän voitti maailmanmestaruuden Rotterdamissa 2009 kukistettuaan loppuottelussa unkarilaisen Anett Mészárosin, Rio de Janeirossa 2013 voitettuaan finaalissa saksalaisen Laura Vargas-Kochin ja Tšeljabinskissa 2014 kukistettuaan loppuottelussa japanilaisen Karen Nun-Iran. Hän sai MM-pronssia Astanassa 2015, Budapestissa 2017 ja Bakussa 2018. Alvear on saavuttanut Pan-Amerikan kisoissa hopeaa Guadalajarassa 2011 sekä pronssia Rio de Janeirossa 2007 ja Torontossa 2015. Judon Pan-Amerikan- mestaruuskilpailuissa hän on saavuttanut kultaa 2007, 2009, 2014, 2016, 2017 ja 2018, hopeaa 2015 sekä pronssia 2008, 2011, 2012 ja 2013. Alvear on saavuttanut Masters-, Grand Slam- ja Grand Prix -kilpailuissa yhden turnausvoiton sekä sijottunut kolme kertaa toiseksi ja kuusi kertaa kolmanneksi. Maailmancupeissa ja Continental Open -kilpailuissa hänellä on kahdeksan turnausvoittoa, yksi kakkossija ja kolme kolmossijaa. == Lähteet == Luokka:Kolumbialaiset judokat Luokka:Kolumbialaiset olympiamitalistit Luokka:Vuonna 1986 syntyneet Luokka:Elävät henkilöt
S-segmentti

S-segmentti on eurooppalaisessa autojen kokoluokituksessa luokka, johon luetaan kuuluviksi urheiluautot. S-segmentin autoja ovat esimerkiksi Audi TT, Porsche 911 ja BMW Z4. == Lähteet == Luokka:Autojen eurooppalainen kokoluokitus
Brett Vroman

Brett Grant Vroman (s. 25. joulukuuta 1955 Hollywood, Kalifornia) on yhdysvaltalainen kilpauransa päättänyt koripalloilija. Hän pelasi urallaan muun muassa NBA:ssa, Italiassa, Kreikassa ja Suomessa. == Ura == Vuonna 1975 NCAA:n mestaruuden voittaneen Vromanin varasi NBA:han vuoden 1978 varaustilaisuudessa 87. vuorolla Philadelphia 76ers. Hän pelasi NBA:ssa vuonna 1980 11 ottelua 3,1 pisteen ja 2,3 levypallon keskiarvoilla.http://www.basketball-reference.com/players/v/vromaja01.html Tämän jälkeen Vroman pelasi ensin kauden CBA:ssa ja siirtyi sitten Italiaan, jossa pelasi pitkään. Hän pelasi myös Kreikassa ja Suomessa, jossa hän Torpan Pojissa kaudella 1988–1989 teki 17,2 pistettä ja otti 11,8 levypalloa ottelua kohden.baskethotel.com Vromanin poika Jackson Vroman (1981–2015) oli myös koripalloilija, joka pelasi urallaan NBA:n lisäksi muun muassa Espanjassa ja Kiinassa.http://yle.fi/urheilu/entinen_nba- palloilija_kuoli_akillisesti__isa_pelasi_aikoinaan_torpan_pojissa/8114273 == Lähteet == * Brett Vroman NBA Stats Basketball-Reference.com * Brett Vroman stats.nba.com * Brett Vroman baskethotel.com === Viitteet === Luokka:Yhdysvaltalaiset koripalloilijat Luokka:Vuonna 1955 syntyneet Luokka:Elävät henkilöt
Juho Raappana

Juho Raappana (25. syyskuuta 1869 Rantsila – 13. syyskuuta 1923 Oulu) oli suomalainen asianajaja ja toimittaja. Hänet tunnetaan muun muassa sanomalehti Kalevan sekä viikkolehti Nyyrikin perustajana. Raappanan vanhemmat olivat maanviljelijä Heikki Raappana ja Brita Liisa Pekkala. Hän pääsi ylioppilaaksi Oulun lyseosta vuonna 1891. Raappana toimi lehtimiehenä Oulussa ja hän oli toimittajana Kaiku-lehdessä ja sitten perustamansa Kalevan päätoimittajana vuodet 1899–1904 kunnes joutui eroamaan lehden jouduttua taloudellisiin vaikeuksiin.Kaleva-konsernin historiaa Asianajajana Raappana toimi kotikaupunkinsa Oulun lisäksi myös Kemissä. Raappana oli naimisissa Maria Loviisa Steniuksen kanssa. Viitattu 1.7.2015. Heidän poikansa oli kenraali Erkki Raappana. == Lähteet == Luokka:Suomalaiset juristit Luokka:Suomalaiset päätoimittajat Luokka:Vuonna 1869 syntyneet Luokka:Vuonna 1923 kuolleet
Reiko

Reiko voi tarkoittaa: == Etunimenä == * Reiko Aonuma (s. 1954), japanilainen koripalloilija * Reiko Aylesworth (s. 1972), yhdysvaltalainen näyttelijä * Reiko Tosa (s. 1976), japanilainen kestävyysjuoksija == Sukunimenä == * Aili Reiko (1918–2011), suomalainen pikajuoksija ja pituushyppääjä == Muuta == * Reiko, hahmo Mortal Kombat -videopelisarjassa
Bertil Torekull

Bertil Torekull (s. 1931Kvällsposten, Expressen.se) on ruotsalainen toimittaja ja tietokirjailija. Hän on käyttänyt kirjoittaessaan nimimerkkiä Mr Trend. Torekull oli Dagens insdustri -lehden perustajia ja Svenska Dagbladetin päätoimittaja. Hän on ollut 1970–1973 Veckans Affärerin ja 1981–1989 Östgöta Correspondentenin päätoimittaja. Nimimerkki Mr Trend sai alkunsa Veckans Affärersissä 1965 pakinoitsijanimimerkkinä, ja myöhemmin hän käytti sitä myös Svenska Dagbladetissa. ==Teokset== *Svenskan och hennes hövdingar (1994) Svenska Dagbladetista *Äventyret Dagens Industri (1995, Lars Bringertin kanssa) *På spaning efter ett företags själ (1987) SAABista *Historien om Ikea (1998) Ingvar Kampradista, päivitetty 2011 *Zojas hus (2004) *Rabarbertronen (2000) omaelämäkerta *Det emaljerade hjärtat (2002) omaelämäkerta *Andra resan till Dubrovnik (1996) *Uppbrottslingar (2007) *Livet var en dröm på Brantevik (1995) *Vykorten från Simrishamn (2005, Christian Wollinin kanssa) *Lille hövdingen (1992) ===Suomennetut teokset=== * Värityskirja johtajille (tekijänimellä Mr Trend yhdessä Kari R. Rahialan kanssa) B Tammi 1969 * Ikea- tarina, Edita 2007 == Lähteet == Luokka:Ruotsalaiset toimittajat Luokka:Ruotsalaiset päätoimittajat Luokka:Ruotsalaiset tietokirjailijat Luokka:Vuonna 1931 syntyneet Luokka:Elävät henkilöt
Takapihan sankarit

Takapihan sankarit on suomalainen puolipitkä lastenelokuva vuodelta 1992. Se perustuu Kaarlo Merimaan romaaneihin Takapihan sankareita (1931, tekijän uudistama laitos 1962) ja Kräki-Kalle ja Limperi (1961). Käsikirjoituksen laativat Antti Hietala ja Panu Pohjola, joka myös ohjasi elokuvan. Esitetekstin mukaan Takapihan sankarit on ”impressio siitä hetkestä, kun lapsi tajuaa, että lapsuus on ohimenevää”. Käsikirjoittajat yhdistelivät elokuvaan episodeja Merimaan molemmista teoksista ja sijoittivat tapahtumat nimeltä mainitsemattomaan kaupunkiin sotien jälkeen. Puvustus ja lavastus viittaavat 1940- ja 1950-lukujen vaihteen puutalokaupunkiin. Kuvauspaikkoina olivat muun muassa Suomenlinna ja Ruiskumestarin talo Helsingin Kruununhaassa. Takapihan sankarit kuvattiin 16 millimetrin filmille alun perin televisioelokuvaksi, mutta otettiin myös teatterilevitykseen. ==Näyttelijät== ==Vastaanotto== Takapihan sankarit sai ensi-iltansa Oulun kansainvälisen lasten- ja nuortenelokuvien festivaalin ohjelmistossa marraskuussa 1992 ja teatteriensi- iltansa Helsingin K13:ssa joulukuussa. Televisiossa se ensiesitettiin seuraavan vuoden helmikuussa Yle TV1 -kanavalla. Elokuvan ensi-ilta-arvioissa harmiteltiin, ettei episodimainen rakenne aivan tahdo pysyä esikoiselokuvaansa ohjaavan Pohjolan käsissä. Myös lapsinäyttelijöiden henkilöohjaus jätti monen mielestä toivomisen varaa. Katso-lehden Antti Lindqvist ja Helsingin Sanomien Petri Kemppinen mainitsivat parhaina näyttelijäsuorituksina Antti Rimmisen ja Mikko Reitalan roolityöt. Luokka:Suomalaiset lastenelokuvat Luokka:Vuoden 1992 suomalaiset elokuvat Luokka:Elokuvat ystävyydestä
Peters

Peters on muun muassa seuraavien henkilöiden sukunimi: * Alex Peters (s. 1996), kanadalainen jääkiekkoilija * Anderson Peters (s. 1997), grenadalainen keihäänheittäjä * Arno Peters (1916–2002), saksalainen historioitsija ja kartografi, Petersin projektion laatija * Beate Peters (s. 1959), saksalainen keihäänheittäjä * Bernadette Peters (s. 1948), yhdysvaltalainen näyttelijä ja laulaja * Bill Peters (s. 1965), kanadalainen jääkiekkovalmentaja * Brock Peters (1927–2005), yhdysvaltalainen näyttelijä * Carl Peters (1856–1918), saksalainen seikkailija, Saksan Itä-Afrikan valloittaja * Christian August Friedrich Peters (1800–1880), saksalainen tähtitieteilijä * Christian Heinrich Friedrich Peters (1818–1890), tanskalais-yhdysvaltalainen tähtitieteilijä, useiden asteroidien löytäjä * Clarke Peters (s. 1952), yhdysvaltalainen näyttelijä ja muusikko * Dan Peters (s. 1967), yhdysvaltalainen rumpali * Dimitri Peters (s. 1984), venäläis-saksalainen judoka * Elizabeth Peters, oik. Barbara Mertz (1927–2013), yhdysvaltalainen jännityskirjailija * Evan Peters (s. 1987), yhdysvaltalainen näyttelijä * Gary Peters (s. 1958), yhdysvaltalainen demokraattipoliitikko ja senaattori * James Lee Peters (1889–1952), yhdysvaltalainen lintutieteilijä * Jean Peters (1926–2000), yhdysvaltalainen näyttelijä * Josef Peters (1914–2001), saksalainen Formula 1 -kuljettaja * Justin Peters (s. 1986), kanadalainen jääkiekkomaalivahti * Karl Peters, oik. Kyösti Pietiläinen (1945–2017), suomalainen Ranskan muukalaislegioonan sotilas * Kyle Walker-Peters (s. 1997), englantilainen jalkapalloilija * Lana Peters, Svetlana Allilujeva, Stalina (1926–2011), venäläis-yhdysvaltalainen kirjailija, Josif Stalinin tytär * Luise Otto-Peters (1819–1895), saksalainen kirjailija * Martin Peters (1943–2019), englantilainen jalkapalloilija, maailmanmestari ja valmentaja * Mary Peters (s. 1939), brittiläinen viisiottelija * Mary E. Peters (s. 1948), yhdysvaltalainen republikaanisen puolueen poliitikko ja ministeri * Ralph Peters (s. 1952), yhdysvaltalainen sotilas ja kirjailija * Randolph Peters (s. 1959), kanadalainen säveltäjä ja pianisti * Roberta Peters (1930–2017), yhdysvaltalainen oopperalaulaja * Rotimi Peters (s. 1955), nigerialainen pikajuoksija ja olympiamitalisti * Steve Peters (s. 1960), kanadalainen jääkiekkoilija * Susan Peters, Suzanne Carnahan (1921–1952), yhdysvaltalainen näyttelijä * Warren Peters (s. 1982), kanadalainen jääkiekkoilija * Wilhelm Peters (1815–1883), saksalainen luonnontieteilijä ja tutkimusmatkailija * Willem Peters (1903–1995), alankomaalainen kolmiloikkaaja * Winston Peters (s. 1945), uusiseelantilainen poliitikko.
RN Alpino (1909)

RN Alpino () oli Italian kuninkaallisen laivaston Soldato-luokan hävittäjä ensimmäisessä maailmansodassa. == Valmistus == Alus tilattiin Genovasta Gio. Ansaldo & Co.:ltä, missä köli laskettiin 4. joulukuuta 1905. Alus laskettiin vesille 27. marraskuuta 1909 ja liitettiin laivaston 1. huhtikuuta 1910.Gardiner, Robert s. 268Fraccaroli, Aldo s. 67 == Palvelus == Alus poistettiin alusluettelosta 1. kesäkuuta 1928. == Lähteet == * * === Viitteet === Luokka:Soldato-luokan hävittäjät Luokka:Italialaiset ensimmäisen maailmansodan hävittäjät Luokka:Ansaldo
RN Carabiniere (1909)

RN Carabiniere () oli Italian kuninkaallisen laivaston Soldato-luokan hävittäjä ensimmäisessä maailmansodassa. == Valmistus == Alus tilattiin Genovasta Gio. Ansaldo & Co.:ltä, missä köli laskettiin 7. marraskuuta 1905. Alus laskettiin vesille 12. lokakuuta 1909 ja liitettiin laivaston 26. tammikuuta 1910.Gardiner, Robert s. 268Fraccaroli, Aldo s. 67 == Palvelus == Alus luokiteltiin 1. heinäkuuta 1921 torpedoveneeksi. Se poistettiin alusluettelosta 7. toukokuuta 1925. == Lähteet == * * === Viitteet === Luokka:Soldato-luokan hävittäjät Luokka:Italialaiset ensimmäisen maailmansodan hävittäjät Luokka:Ansaldo
RN Fuciliere (1909)

RN Fuciliere () oli Italian kuninkaallisen laivaston Soldato-luokan hävittäjä ensimmäisessä maailmansodassa. == Valmistus == Alus tilattiin Genovasta Gio. Ansaldo & Co.:ltä, missä köli laskettiin 28. lokakuuta 1905. Alus laskettiin vesille 21. elokuuta 1909 ja liitettiin laivaston 26. tammikuuta 1910.Gardiner, Robert s. 268Fraccaroli, Aldo s. 67 == Palvelus == Alus poistettiin alusluettelosta 15. joulukuuta 1932. ==Lähteet== * * === Viitteet === Luokka:Soldato-luokan hävittäjät Luokka:Italialaiset ensimmäisen maailmansodan hävittäjät Luokka:Ansaldo
RN Pontiere (1910)

RN Pontiere () oli Italian kuninkaallisen laivaston Soldato-luokan hävittäjä ensimmäisessä maailmansodassa. == Valmistus == Alus tilattiin Genovasta Gio. Ansaldo & Co.:ltä, missä köli laskettiin 18. marraskuuta 1905. Alus laskettiin vesille 3. tammikuuta 1910 ja liitettiin laivaston reilua kuukautta myöhemmin 11. helmikuuta.Gardiner, Robert s. 268Fraccaroli, Aldo s. 67 == Palvelus == Alus poistettiin alusluettelosta 1. heinäkuuta 1929. ==Lähteet== * * === Viitteet === Luokka:Soldato-luokan hävittäjät Luokka:Italialaiset ensimmäisen maailmansodan hävittäjät Luokka:Ansaldo
RN Nembo (1901)

RN Nembo () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta, missä köli laskettiin 6. elokuuta 1899. Alus laskettiin vesille 18. toukokuuta 1901 ja liitettiin laivaston 26. kesäkuuta 1902.Gardiner, Robert s. 356Fraccaroli, Aldo s. 65 == Palvelus == Alus upposi 17. lokakuuta 1916 Itävalta-Unkarin laivaston sukellusveneen SM U-16 torpedoimana. ==Lähteet== * * === Viitteet === Luokka:Nembo-luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
RN Turbine (1901)

RN Turbine () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta, missä köli laskettiin 20. elokuuta 1899. Alus laskettiin vesille 21. marraskuuta 1901 ja liitettiin laivaston 28. elokuuta 1902.Gardiner, Robert s. 356Fraccaroli, Aldo s. 65 == Palvelus == Alus upposi 24. toukokuuta 1915 Adrianmerellä taistelussa Itävalta-Unkarin laivaston risteilijän SMS Helgolandin ja sitä saattaneiden hävittäjien SMS Csepelin, SMS Tátran ja SMS Likan kanssa. ==Lähteet== * * === Viitteet === Luokka:Nembo- luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
RN Aquilone (1902)

RN Aquilone () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta, missä köli laskettiin 10. syyskuuta 1899. Alus laskettiin vesille 16. lokakuuta 1902 ja liitettiin laivaston 12. lokakuuta 1903.Gardiner, Robert s. 356Fraccaroli, Aldo s. 65 == Palvelus == Alus romutettiin 4. maaliskuuta 1923. ==Lähteet== * * === Viitteet === Luokka:Nembo-luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
RN Borea (1902)

RN Borea () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta, missä köli laskettiin 2. lokakuuta 1899. Alus laskettiin vesille 12. joulukuuta 1902 ja liitettiin laivaston 6. lokakuuta 1903.Gardiner, Robert s. 356Fraccaroli, Aldo s. 65 == Palvelus == Alus upposi yöllä 14.-15. toukokuuta 1917 Albanian rannikolla taistelussa Itävalta-Unkarin laivaston hävittäjiä SMS Csepeliä ja SMS Balatonia vastaan. == Lähteet == * * === Viitteet === Luokka:Nembo-luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
RN Zeffiro (1904)

RN Zeffiro () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta. Alus laskettiin vesille 14. toukokuuta 1904 ja liitettiin laivaston 1. huhtikuuta 1905.Gardiner, Robert s. 356Fraccaroli, Aldo s. 65 == Palvelus == Alus romutettiin 13. maaliskuuta 1924. ==Lähteet== * * === Viitteet === Luokka:Nembo-luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
RN Espero (1904)

RN Espero () oli Italian kuninkaallisen laivaston Nembo-luokan hävittäjä ensimmäisessä maailmansodassa. == Valmistus == Alus tilattiin Napolista Pattisonin telakalta. Alus laskettiin vesille 9. heinäkuuta 1904 ja liitettiin laivaston 1. huhtikuuta 1905.Gardiner, Robert s. 356Fraccaroli, Aldo s. 65 == Palvelus == Alus poistettiin laivastoluettelosta 1. kesäkuuta 1921, mutta samalla se liitettiin luetteloon uudelleen nimellä RN Turbine. Alus luokiteltiin 1. heinäkuuta 1921 torpedoveneeksi. Se romutettiin 5. huhtikuuta 1923. == Lähteet == * * === Viitteet === Luokka:Nembo-luokan hävittäjät Luokka:Italialaiset ensimmäisen maailmansodan hävittäjät Luokka:Pattisonin telakka
Kasvoton mies (vuoden 1995 elokuva)

Kasvoton mies (Mannen utan ansikte) on suomalainen, ruotsinkielinen draamaelokuva vuodelta 1995. Vuoden 1986 Mikkelin panttivankidraamaan perustuvan tarinan käsikirjoittivat Pertti Takatalo ja Lauri Törhönen, joka myös ohjasi elokuvan. Pääosaa Jakomäen pankkiryöstäjänä näyttelee Tom Pöysti. ==Näyttelijät== ==Vastaanotto== Elokuva sai ensi-iltansa helmikuussa 1995 muttei menestynyt kovin hyvin teatterikierroksellaan eikä arvosteluissa. Elokuun 1995 ja heinäkuun 1996 televisioesityksissä se sai yhteensä yli miljoona katsojaa. == Lähteet == Luokka:Suomalaiset draamaelokuvat Luokka:Vuoden 1995 suomalaiset elokuvat Luokka:Lauri Törhösen ohjaamat elokuvat Luokka:Tositapahtumiin perustuvat elokuvat
Merbromiini

Merbromiini eli merkurokromi (C20H8Br2O6HgNa2) on elohopean organometalliyhdisteisiin kuuluva orgaaninen yhdiste. Yhdistettä voidaan käyttää lääketieteessä antiseptisena aineena. ==Ominaisuudet== Huoneenlämpötilassa merbromiini on vihreätä kiteistä ainetta, joka liukenee hyvin veteen muodostaen karmiininpunaisen liuoksen. Hyvin laimeilla liuoksilla on vihreänkeltainen fluoresenssi. Orgaanisiin liuottimiin merbromiini ei juurikaan liukene. Merbromiinilla on bakteereja tappavia ominaisuuksia. Merbromiinin vaikutuksen arvellaan johtuvan siitä, että siitä muodostuu etyylielohopeaa, joka sitoutuu bakteerien proteiinien tioliryhmiin, mikä johtaa toimimattomiin proteiineihin ja bakteerisolujen kuolemaan. ==Valmistus ja käyttö== Merbromiinia voidaan valmistaa 2,7-dibromifluoreskeiinin ja elohopea-asetaatin välisellä reaktiolla etikkahappoliuoksessa. Muodostuva tuote saostuu ja liuotetaan natriumhydroksidin vesiliuokseen.Milton Nowak & William Singer: Mercury compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 1.7.2015 Merbromiinia voidaan käyttää antiseptisenä aineena pienten haavojen ja palovammojen hoidossa. Palovammojen hoidossa se on usein käytettyä hopeasulfadiatsiinia tehokkaampi. Yhdisteen käyttö antiseptisenä aineena on ollut kiellettyä Yhdysvalloissa vuodesta 1998 lähtein, koska aineen on pelätty aiheuttavan elohopeamyrkytyksiä. Se on kuitenkin halpaa valmistaa, minkä vuoksi sitä käytetään edelleen runsaasti varsinkin kehittyvissä maissa. Merbromiinia on tutkittu myös käytettäväksi väriaineena aurinkokennoissaYousuke Ooyama: Dyes, Solar Cells, Kirk-Othmer Encyclopedia of Chemical Technology, John Wiley & Sons, New York, 2013. Viitattu 1.7.2015. ==Lähteet== Luokka:Elohopeayhdisteet Luokka:Organometalliyhdisteet
Eero Kemilä

Eero Kemilä on suomalainen luontovalokuvaaja ja -kirjailija. Vuonna 1990 hän sai Veikko Huovisen palkinnon.https://skr.fi/fi/kulttuuritoiminta/palkinnot- ja-mitalit/maakuntarahastojen-palkinnot/kainuun-rahasto Kemilä on kuulunut Vuoden luontokuva -kilpailun palkintotuomaristoon.http://www.vuodenluontokuva.fi/vlk/default.asp?iId=GFMEEI Hän asuu Vaalassa.https://plus.google.com/115742517835616236247/about?gl=fi&hl;=fi Kemilälle myönnettiin taiteilijaeläke 2015. == Teoksia == *Eränkävijä. metsästäjien ja kalastajien parhaat palat 1974/1974 (yhdessä Reino Harisen kanssa, 1974) *Seitsemän sinisen takana: kuvakirja Sotkamosta (yhdessä Veikko Huovisen kanssa, Otava 1986; ISBN 9511091840) *Ruskeakarhu (yhdessä Erik S. Nyholmin kanssa; WSOY 1990; ISBN 951014696X)Kuusamo ja karhun taika - Ruskeakarhusta kertova teos on tietosanakirjan niteen kokoinen - Hannu Hautalan Taigametsän talvi julkaistaan viidellä kielellä; HS 16.9.1990 *Veistoksia Kainuussa (yhdessä Marja-Leena Aholan, Jorma Hautalan, sekä Ulla ja Mark Shackletonin kanssa, 1992) *Le printemps de ours (videotallenne vuodelta 1998). == Lähteet == Luokka:Suomalaiset luontokuvaajat Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
Chenzhou

Chenzhou (, pinyin: Chēnzhōu Shì) on prefektuuritason kaupunki Kiinan Hunanin maakunnan kaakkoisosassa. Kaupungin keskusta sijaitsee linnuntietä noin 270 kilometriä maakunnan pääkaupunki Changshasta etelään. n väkiluku on 4,584 miljoonaa (2010) ja pinta-ala 19 317 neliökilometriä. Kaupunki rajoittuu pohjoisessa Hengyangin ja Zhuzhoun, idässä Ji’anin ja Ganzhoun, etelässä Shaoguanin ja Qingyuanin, sekä idässä Yongzhoun prefektuuritason kaupunkiin. Piirikuntatasolla prefektuuritason kaupunki jakautuu seuraavasti (2010): ;Kaupunkipiirit (2) * Beihu (北湖区), 419 784 as. * Suxian (苏仙区), 402 750 as. ;Piirikuntatason kaupunki (1) * Zixing (资兴市) 337 294 as. ;Piirikunnat (8) * Anren (安仁县), 382 708 as. * Guidong (桂东县), 226 562 as. * Guiyang (桂阳县), 696 922 as. * Jiahe (嘉禾县), 296 811 as. * Linwu (临武县), 338 445 as. * Rucheng (汝城县), 330 260 as. * Yizhang (宜章县), 579 340 as. * Yongxing (永兴县), 572 655 as. Kiinankielen kirjoitusmerkki 郴 (Chen) tarkoittaa metsässä piilossa olevaa kaupunkia, merkki kirjattiin ensimmäisen kerran Qin-dynastian kaudella. Chengzhoun alueesta 59,1 prosenttia on yhä metsää. Seudun kaivoksista saadaan esimerkiksi värimetalleja. Chenzhouweststation outview.JPG|Chenzhoun läntinen rautatieasema. South Guoqing Road Chenzhou.JPG|Katunäkymä. ==Lähteet== == Aiheesta muualla == *Welcome to Chenzhou (en.czs.gov.cn) *Chenzhou City Information (erityisesti talouspainotus) (chinaknowledge.com) *China Postal code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Reflection (kappale)

Reflection on Matthew Wilderin ja David Zippelin kirjoittama ja tuottama kappale, joka tehtiin vuoden 1998 Disney-animaatioelokuvaa Mulania varten. Elokuvassa kappaleen laulaa filippiiniläinen laulaja Lea Salonga. Yhdysvaltalainen laulaja Christina Aguilera levytti kappaleesta singleversion, ja siitä tuli hänen debyyttisinglensä. Single auttoi Aguileraa saamaan levytyssopimuksen ja rahoituksen debyyttialbumilleen. == Christina Aguileran versio == Saadakseen levyttää kappaleen Aguileran piti todistaa pystyvänsä laulamaan kappaleessa olevan korkean nuotin. Hän nauhoitti kotonaan kasettinauhurilla Whitney Houstonin kappaleen "Run to You", minkä jälkeen seuraavana päivänä hänet pyydettiin lentämään Los Angelesiin, ja hän sai työn. Tästä parin päivän sisällä hän sai levytyssopimuksen RCA Recordsin kanssa. == Lähteet == Luokka:Vuoden 1998 kappaleet Luokka:Christina Aguileran kappaleet
Xiangtan

Xiangtan (, pinyin: Xiāngtán Shì) on prefektuuritason kaupunki Kiinan Hunanin maakunnan keskiosassa, Jangtsejoen eteläisen sivuhaaran, Xiangjoen keskijuoksulla. Kaupungin keskusta sijaitsee linnuntietä runsas 40 kilometriä maakunnan pääkaupunki Changshasta etelään. in väkiluku on 2,752 miljoonaa (2010) ja pinta-ala 5 006 neliökilometriä. Kaupunki rajoittuu pohjoisessa Changshan, idässä Zhuzhoun, etelässä Hengyangin ja lännessä Loudin prefektuuritason kaupunkiin. Piirikuntatasolla prefektuuritason kaupunki jakautuu seuraavasti: ;Kaupunkipiirit (2) * Yuetang (岳塘区), 458 455 as. * Yuhu (雨湖区), 501 848 as. ;Piirikuntatason kaupunki (2) * Shaoshan (韶山市), 86 036 * Xiangxiang (湘乡市), 788 216 as. ;Piirikunnat (1) * Xiangtan (湘潭县), 917 616 as. Tang-dynastian aikana (618-907) muodostettiin piirikunta Xiangtaniin. Paikkakunta toimi kauppakeskuksena ja tunnettiin 1600-luvulta lähtien riisi- ja lääkekaupunkina. Piirikunnan pohjalta vuonna 1950 muodostettiin Xiangtanin kaupunki. Nähtävyyksiin kuuluvat esimerkiksi Shaoshanin kaupunki vuoristomaisemineen; seutu tunnetaan myös Mao Zedongin kotipaikkakuntana. Xiangtan yleisemmin tunnetaan hedelmällisestä maaperästään ja se on tärkeää sianlihan ja riisin tuotantoaluetta. Teollisuusaloja ovat esimerkiksi mekatroniikka, metalli-, kutomo- ja kemianteollisuus sekä rakennusmateriaalituotanto. Paikkakunta on myös alueellisesti merkittävä koulutuskeskus. JinYuanSquare.jpg| Aukio. Xiang tan zhan.JPG|Xiangtanin rautatieasema. Xiangtanuniv.jpg|Xiantanin yliopistokampuksen portti. Shaoshan 04.JPG| Mao Zedongin kotitalo Shaoshanissa. Shaoshan 13.JPG| Mao Zedongin patsas Shaoshanissa. Shaoshan City 06.jpg|Shaoshanin kaupunkia. CR Shaoshan Station.JPG|Shaoshanin rautatieasema. ==Lähteet== == Aiheesta muualla == *Xiangtan City Information (erityisesti talouspainotus) (chinaknowledge.com) *China Postal code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
RN Lampo (1899)

RN Lampo () oli Italian kuninkaallisen laivaston Lampo-luokan hävittäjä ensimmäisessä maailmansodassa. == Valmistus == Alus tilattiin Saksasta Elbingistä F. Shichaulta, missä köli laskettiin 16. toukokuuta 1899. Alus laskettiin vesille vielä saman vuoden lopulla 7. lokakuuta ja liitettiin laivastoon 23. kesäkuuta 1900.Gardiner, Robert s. 355Fraccaroli, Aldo s. 55 == Palvelus == Alus romutettiin 18. maaliskuuta 1920. ==Lähteet== * * === Viitteet === Luokka:Lampo-luokan hävittäjät Luokka:Italialaiset ensimmäisen maailmansodan hävittäjät
Zhuzhou

Zhuzhou (, pinyin: Zhūzhōu Shì) on prefektuuritason kaupunki Kiinan Hunanin maakunnan itäosassa, Jangtsejoen eteläisen sivuhaaran, Xiangjoen varrella. Kaupungin keskusta sijaitsee linnuntietä noin 45 kilometriä maakunnan pääkaupunki Changshasta eteläkaakkoon. n väkiluku on 3,857 miljoonaa (2010) ja pinta-ala 11 262 neliökilometriä. Kaupunki rajoittuu pohjoisessa Changshan, idässä Pingxianin ja Ji’anin, etelässä Chenzhoun, sekä lännessä Hengyangin ja Xiangtanin prefektuuritason kaupunkiin. Piirikuntatasolla prefektuuritason kaupunki jakautuu seuraavasti (2010): ;Kaupunkipiirit (4) * Hetang (荷塘区), 309 061 as. * Lusong (芦淞区), 247 518 as. * Shifeng (石峰区), 283 179 as. * Tianyuan (天元区), 215 392 as., hallinnollinen keskus ;Piirikuntatason kaupunki (1) * Liling (醴陵市), 947 387 as. ;Piirikunnat (4) * Chaling (茶陵县), 575 436 as. * Yanling (炎陵县), 202 071 as. * You (攸县), 693 458 as. * Zhuzhou (株洲县), 383 598 as. Seudulta on löydetty neljä ja kuusi tuhatta vuotta vanhojen asutusten jäänteitä. Paikkakuntaa kutsuttiin historiallisena aikana aiemmin nimellä Jianning ja Chuzhou, nimi Zhuzhou otettiin käyttöön vuonna 1190 jaa. Nykyään Zhuzhou on Kiinan keskiosien liikenteellinen solmupiste (esimerkiksi Kiinan rautateiden suurnopeusjunaliikenteen ja pikajunaliikenteen risteysasema) ja teollisuuskaupunki. Kaupungissa on koneenrakennus-, metalli- ja kemianteollisuutta sekä rakennusmateriaalituotantoa. ZhuZhou Rail Station.jpg|Zhuzhoun rautatieasema. ZhuZhou.jpg|Kaupunkiliikennettä. Zhuzhou Tower 1.jpg|Tv-torni. ==Lähteet== == Aiheesta muualla == *Zhuzhou City Information (erityisesti talouspainotus) (chinaknowledge.com) *China Postal code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Turtles-mutanttikilpikonnat (4. tuotantokausi)

Teini-ikäisten mutanttininjakilpikonnien 4.kauden jaksokuvaukset. Syndikointivaiheen jälkeen CBS-kanava esitti osan kauden jaksoista eri järjestyksessä. ==Jaksoluettelo== ===Plan Six from Outer Space=== ===Turtles of the Jungle=== ===Michelangelo Toys Around=== ===Peking Turtle=== ===Shredder´s Mom=== ===Four Turtles and a Baby=== ===Turtlemaniac=== ===Rondo in New York=== ===Planet of the Turtles=== ===Name That Toon=== ===Menace Maestro, Please=== ===Superhero for a Day=== ===Back to the Egg=== ===Son of Return of the Fly II=== ===Raphael Knocks Them Dead=== ===Bebop and Rocksteady Conquer the Universe=== ===Raphael Meets His Match=== ===Slash - The Evil Turtle from Dimension X=== ===Leonardo Lightens Up=== ===Were-Rats from Channel 6=== ===Funny, They Shrunk Michelangelo=== ===The Big Zipp Attack=== ===Donatello Makes Time=== ===Farewell Lotus Blossom=== ===Rebel without a Fin=== ===Rhino-Man=== ===Michelangelo Meets Bugman=== ===Poor Little Rich Turtle=== ===What's Michelangelo Good For?=== ===The Dimension X Story=== ===Donatello's Degree=== ===The Big Cufflink Caper!=== ===Leonardo Versus Tempestra=== ===Splinter Vanishes=== ===Raphael Drives 'em Wild=== ===Beyond the Donatello Nebula=== ===Big Bug Blunder=== ===The Foot Soldiers Are Revolting=== ===Unidentified Flying Leonardo=== ===The Turtles and The Hare=== ===Once Upon a Time Machine=== ==Lähteet== * * * * * * * * * Turtles -mutanttikilpikonnat IMDB:ssä, viitattu 1.7.2015 * Turtles -mutanttikilpikonnat TV.com:ssa , viitattu 1.7.2015 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1990 Luokka:1991 Luokka:Tuotantokaudet
RN Freccia (1899)

RN Freccia () oli Italian kuninkaallisen laivaston vuonna 1902 palvelukseen otettu Lampo-luokan hävittäjä, joka tuhoutui Italian-Turkin sodassa 12. lokakuuta 1911. == Valmistus == Alus tilattiin Saksasta Elbingistä F. Shichaulta, missä köli laskettiin 1899. Alus laskettiin vesille vielä saman vuoden lopulla 23. marraskuuta ja liitettiin laivastoon 24. toukokuuta 1902.Gardiner, Robert s. 355Fraccaroli, Aldo s. 55 == Palvelus == Alus ajoi 12. lokakuuta 1911 Italian-Turkin sodan aikana matalikolle Tripolin sataman suulla. ==Lähteet== * * === Viitteet === Luokka:Lampo-luokan hävittäjät
RN Dardo (1900)

RN Dardo () oli Italian kuninkaallisen laivaston Lampo-luokan hävittäjä ensimmäisessä maailmansodassa. == Valmistus == Alus tilattiin Saksasta Elbingistä F. Shichaulta, missä köli laskettiin 17. elokuuta 1899. Alus laskettiin vesille 7. helmikuuta 1900 ja liitettiin laivastoon 16. maaliskuuta 1901.Gardiner, Robert s. 355Fraccaroli, Aldo s. 55 == Palvelus == Alus poistettiin alusluettelosta 18. maaliskuuta 1920. == Lähteet == * * === Viitteet === Luokka:Lampo-luokan hävittäjät Luokka:Italialaiset ensimmäisen maailmansodan hävittäjät
RN Strale (1900)

RN Strale () oli Italian kuninkaallisen laivaston Lampo-luokan hävittäjä ensimmäisessä maailmansodassa. == Valmistus == Alus tilattiin Saksasta Elbingistä F. Shichaulta, missä köli laskettiin 7. marraskuuta 1899. Alus laskettiin vesille 19. toukokuuta 1900 ja liitettiin laivastoon 6. heinäkuuta 1901.Gardiner, Robert s. 355Fraccaroli, Aldo s. 55 == Palvelus == Alus poistettiin laivastoluettelosta 13. tammikuuta 1924. ==Lähteet== * * === Viitteet === Luokka:Lampo-luokan hävittäjät Luokka:Italialaiset ensimmäisen maailmansodan hävittäjät
Loudi

Loudi (, pinyin: Lóudĭ Shì) on prefektuuritason kaupunki Kiinan Hunanin maakunnan keskellä. Kaupungin keskusta sijaitsee linnuntietä noin 110 kilometriä maakunnan pääkaupunki Changshasta länsilounaaseen. n väkiluku on 3,785 miljoonaa (2010) ja pinta-ala 8 107 neliökilometriä. Kaupunki rajoittuu pohjoisessa Yichangin ja Changshan, idässä Xiangtanin, Zhuzhoun, etelässä Hengyangin ja Shaoyangin, sekä lännessä Huaihuan prefektuuritason kaupunkiin. Piirikuntatasolla prefektuuritason kaupunki jakautuu seuraavasti (2010): ;Kaupunkipiirit (1) * Louxing (娄星区), 496 744 as. ;Piirikuntatason kaupunki (2) * Lengshuijiang (冷水江市), 327 146 as. * Lianyuan (涟源市), 995 515 as. ;Piirikunnat (2) * Shuangfeng (双峰县), 854 069 as. * Xinhua (新化县), 1 111 160 as. Loudin on liikenteen solmupiste, kaivospaikkakunta ja metsävaroiltaan runsas teollisuuskaupunki. Kiinan rautateiden rataosuudet Luoyang–Zhanjiang ja Zhuzhou–Guiding kohtaavat paikkakunnalla, samoin kuin valtatiet Shanghai–Ruili ja Taiyuan–Macao sekä kansalliset maantiet 207, 320, ja 1810. Kaivannaisista mainittakoon esimerkiksi antimoni, jonka osalta Loudi on maailman johtava paikkakunta. LouDi.jpg|Katunäkymä. Loudi City's Buildings05.jpg|Kävelykatu. Loudi Station.JPG|Loudin rautatieasemaa. Lianyuan Steel 24.jpg|Teollisuusaluetta (Lianyuan steel). Shima Park 27.JPG|Shima, puistoalue. XinHua.JPG|Xinhuan piirikuntaa. Stibnite- Calcite-275027.jpg|Antimonia (Sb) sisältävää stibniittiä ja kalkkisälpää, Xikuangshanin esiintymä, Loudin Lengshuijiangin piirikuntatason kaupunki. Calcite-Stibnite-34749.jpg|Antimonia (Sb) sisältävää stibniittiä ja kalkkisälpää, Xikuangshanin esiintymä. ==Lähteet== == Aiheesta muualla == *Loudi City Information (erityisesti talouspainotus) (chinaknowledge.com) *China Postal code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
RN Euro (1900)

RN Euro () oli Italian kuninkaallisen laivaston Lampo-luokan hävittäjä ensimmäisessä maailmansodassa. == Valmistus == Alus tilattiin Saksasta Elbingistä F. Shichaulta, missä köli laskettiin 9. tammikuuta 1900. Alus laskettiin vesille vielä samana vuonna 27. elokuuta ja liitettiin laivastoon 11. lokakuuta 1901.Gardiner, Robert s. 355Fraccaroli, Aldo s. 55 == Palvelus == Alus luokiteltiin 1. heinäkuuta 1921 torpedoveneeksi. Alus siirrettiin 1922 maalilaivaksi, missä tehtävässä se oli seuraavaan vuoteen. Alus nimettiin 9. syyskuuta 1924 uudelleen Straleksi, jotta nimi vapautuisi valmistuvalle hävittäjälle. Alus poistettiin laivastoluettelosta pari kuukautta myöhemmin 13. marraskuuta. == Lähteet == * * === Viitteet === Luokka:Lampo-luokan hävittäjät Luokka:Italialaiset ensimmäisen maailmansodan hävittäjät
RN Ostro (1901)

RN Ostro () oli Italian kuninkaallisen laivaston Lampo-luokan hävittäjä ensimmäisessä maailmansodassa. == Valmistus == Alus tilattiin Saksasta Elbingistä F. Shichaulta, missä köli laskettiin 23. maaliskuuta 1900. Alus laskettiin vesille 9. helmikuuta 1901 ja liitettiin laivastoon vielä saman vuoden lopulla 8. joulukuuta.Gardiner, Robert s. 355Fraccaroli, Aldo s. 55 == Palvelus == Alus romutettiin 30. syyskuuta 1920. ==Lähteet== * * === Viitteet === Luokka:Lampo-luokan hävittäjät Luokka:Italialaiset ensimmäisen maailmansodan hävittäjät
Lucy Bronze

Lucy Bronze (s. 28. lokakuuta 1991) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa vuoden 2022 EM-kilpailujen päättyessä 96 maaottelua ja tehnyt niissä 11 maalia. Kansainvälinen jalkapalloliitto FIFA valitsi hänet vuoden naispelaajaksi 2020. Bronze esiintyi ensimmäisen kerran Englannin naisten maajoukkueessa kesäkuussa 2013. Hän on kuulunut Englannin joukkueeseen EM- kilpailuissa 2013, MM-kilpailuissa 2015 ja EM-kilpailuissa 2017. Hän saavutti MM-pronssia 2015 pelattuaan lopputurnauksessa vakiokokoonpanossa ja tehtyään maalin neljännesvälierässä Norjaa vastaan sekä puolivälierässä emäntämaa Kanadaa vastaan. EM-kisoissa 2017 Englanti selviytyi välieriin ja Bronze pelasi täyden peliajan neljässä ottelussa vain merkityksettömän viimeisen alkulohko-ottelun jäädessä häneltä väliin. MM-kilpailuissa 2019 hän pelasi Englannin kaikki seitsemän ottelua alusta loppuun ja teki maalin puolivälieräottelussa Norjaa vastaan. EM-kilpailuissa 2022 hän voitti kultaa ja teki joukkueensa toisen maalin välierässä Ruotsia vastaan. Bronze pelasi nuorten maajoukkueissa 34 ottelua. Hän voitti alle 19-vuotiaiden EM-kultaa 2009 ja pelasi alle 17-vuotiaiden MM-kilpailuissa 2008 sekä alle 20-vuotiaiden MM-kilpailuissa 2010. Seuratasolla Bronze edusti vuosina 2014–2017 Manchester Cityä, jonne hän siirtyi Liverpoolista. Aiemmin hän on pelannut Sunderlandissa, Evertonissa sekä Yhdysvaltain yliopistojoukkue North Carolina Tar Heelsissa. Vuonna 2017 hän siirtyi ranskalaisseura Olympique Lyonnaisiin, jossa hän voitti kolme kertaa Mestarien liigan. Vuonna 2020 hän siirtyi takaisin Manchester Cityyn, jossa hän pelasi tällä kertaa kaksi kautta. Bronze siirtyi kesällä 2022 espanjalaisseura FC Barcelonaan. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Zhangjiajie

Zhangjiajie (, pinyin: Zhāngjiājiè Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 260 kilometriä maakunnan pääkaupunki Changshasta länsiluoteeseen. n väkiluku on 1,478 miljoonaa (2010) ja pinta-ala 9 518 neliökilometriä. Kaupunki rajoittuu lännessä Xiangxin ja luoteessa Enshin autonomisiin prefektuureihin. Idässä naapurina on Changden ja etelässä Huaihuan prefektuuritason kaupunki. Piirikuntatasolla prefektuuritason kaupunki jakautuu seuraavasti: ;Kaupunkipiirit (2) * Wulingyuan (武陵源区), 52 724 * Yongding (永定区), 441 804 ;Piirikunnat (2) * Cili (慈利县), 602 736 * Sangzhi (桑植县), 380 885 Nähtävyyksistä mainittakoon esimerkiksi maailmanperintöluettelon kohde Wulingyuanin alue ja tähän kuuluvat Zhangjiajien kansallispuisto ja Tianmenvuori sekä Puguangin temppeli. Zhangjiajie Station.jpg|Zhangjiajien rautatieasema. Puguang chansi 0183.jpg|Puguangin temppeli. Puguang chansi 0169.jpg|Temppelin katto. Puguang chansi 0164.jpg|Puguanin temppeli. Tian Menshan Mountain 21.jpg|Tianmenvuoren temppeli Tian Menshan Mountain 5.jpg|Askelmat kohti Tiemenvuoren luolaa. ZhangjiajieNP2.jpg|Zhangjiajien kansallispuistoa. ==Lähteet== == Aiheesta muualla == *Zhangjiajie City Information (erityisesti talouspainotus) (chinaknowledge.com) *China Postal Code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Jodie Taylor

Jodie Taylor (s. 17. toukokuuta 1986) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä 18 maalia. Hän saavutti MM-pronssia 2015 ja kuului EM-kilpailuissa 2017 välieriin yltäneeseen joukkueeseen. Taylor esiintyi ensimmäisen kerran Englannin naisten maajoukkueessa elokuussa 2014. MM-kilpailuissa 2015 hän teki puolivälierässä Kanadaa vastaan Englannin ensimmäisen maalin ja pelasi Kanada-ottelun lisäksi avauskokoonpanossa välierässä Japania vastaan sekä pääsi kahdessa aiemmassa ottelussa kentälle vaihtopelaajana. EM-kilpailuissa 2017 hän oli kisojen paras maalintekijä tehtyään kolme maalia alkulohko-ottelussa Skotlantia vastaan, yhden maalin alkulohko-ottelussa Espanjaa vastaan sekä Ranskaa vastaan pelatun puolivälieräottelun ainoan maalin. Lisäksi hän pelasi tappiollisessa välieräottelussa Alankomaita vastaan. MM-kilpailuissa 2019 hän pelasi avauskokoonpanossa yhdessä alkulohko-ottelussa sekä tuli vaihtopelaajana kentälle neljännesvälieräottelussa ja pronssiottelussa. Hän teki maalin alkulohko-ottelussa Argentiinaa vastaan. Seuratasolla Taylor on pelannut kotimaansa lisäksi Yhdysvalloissa, Australiassa, Ruotsissa ja Ranskassa. Vuonna 2016 hän siirtyi Portland Thornsin riveistä takaisin Englantiin Arsenaliin, jossa hän pelasi kuitenkin vain yhden kauden. Välillä hän pelasi Australiassa Melbourne Cityn joukkueessa, ja elokuussa 2020 hän siirtyi yhdysvaltalaisesta OL Reignistä ranskalaisseura Olympique Lyonnaisiin. == Lähteet == * * * === Viitteet === Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Everything (Alanis Morissetten kappale)

Everything on kanadalaisen laulaja-lauluntekijä Alanis Morissetten kappale hänen kuudennelta studioalbumilta, So-Called Chaos. Se julkaistiin albumilta singlenä 13. huhtikuuta 2004. Kappaleen on tehnyt Alanis Morissette ja sen tuotti Alanis Morissette, John Shanks ja Tim Thorney. Singlelle tehtiin musiikkivideo, jonka ohjasi Meiert Avis. Kappale on myös vuoden 2006 elokuvan Clerks II soundtrackissa. ==Listasijoitukset== Lista Sijoitus Austrian Singles Chart 12 Canadian Singles Chart 3 Dutch Singles Chart 43 French Singles Chart 63 Swiss Singles Chart 22 UK Singles Chart 22 Australian Singles Chart 15 Irish Singles Chart 26 Norwegian Singles Chart 17 German Singles Chart 29 Italian Singles Chart 7 U.S. Billboard Hot 100 76 U.S. Billboard Top 40 Mainstream 36 U.S. Billboard Adult Top 40 4 U.S. Billboard Triple A Songs 1 ==Lähteet== Luokka:Vuoden 2004 kappaleet Luokka:Alanis Morissetten kappaleet
Outi Kettunen-Walter

Outi Petra Maria Kettunen-Walter (o.s. Kettunen, s. 8. maaliskuuta 1978 Kajaani) on suomalainen kilpauransa lopettanut ampumahiihtäjä. Urheilu- urallaan hän sijoittui maailmancupin osakilpailussa parhaimmillaan neljänneksi (kaudella 1998/99 Brezno-Osrbliessa). Kettunen kilpaili seitsemissä maailmanmestaruuskilpailuissa vuosina 1999–2006 ja Salt Lake Cityn talviolympialaisissa vuonna 2002. Kettunen voitti hopeaa joukkuekilpailussa nuorten ampumahiihdon MM-kisoissa Kontiolahdella vuonna 1996. Nykyisin Kettunen-Walter työskentelee Sveitsissä urheilualan yrityksessä. == Dopingtuomio == Kettunen sai 2000-luvun alussa vuoden kilpailukiellon annettuaan positiivisen dopingnäytteen. Kilpailukielto oli aluksi kaksi vuotta, mutta lyheni valitusprosessin jälkeen vuoteen. Kettusen positiivinen doping-näyte johtui hänen käyttämästään luontaistuotteesta, joka sisälsi kiellettyä nandrolonia. Kettusen käyttämä luontaistuote lisättiin kiellettyjen aineiden listalle vasta hänen jo annettuaan positiivisen näytteensä. Kettusen kilpailukielto päättyi syyskuussa 2001. Suomen ampumahiihtoliitto antoi Kettuselle aluksi vain varoituksen kielletyn aineen käytöstä. == Lähteet == Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut ampumahiihtäjät Luokka:Suomalaiset ampumahiihtäjät Luokka:Vuonna 1978 syntyneet Luokka:Elävät henkilöt
Siobhan Chamberlain

Siobhan Chamberlain (s. 15. elokuuta 1983) on englantilainen jalkapalloilija, pelipaikaltaan maalivahti. Hän pelasi Englannin naisten maajoukkueessa 50 maaottelua. Hän saavutti EM-hopeaa vuonna 2009 ja MM-pronssia vuonna 2015. Chamberlain esiintyi ensimmäisen kerran Englannin naisten maajoukkueessa syyskuussa 2004. Hän on kuulunut Englannin MM-kisajoukkueeseen vuosina 2007, 2011 ja 2015 mutta pääsi ensimmäisen kerran pelaamaan vasta vuoden 2015 puolivälierässä Kanadaa vastaan tultuaan ykkösmaalivahti Karen Bardsleyn tilalle kesken ottelun. Vuoden 2017 EM-kilpailuissa hän pelasi merkityksettömässä alkulohko-ottelussa Portugalia vastaan mutta tuli jälleen loukkaantuneen Bardsleyn tilalle kesken puolivälieräottelun ja pelasi myös tappiollisen välierän Alankomaita vastaan. Seuratasolla Chamberlain edusti viimeksi Manchester Unitedia, jonne hän siirtyi Liverpoolista vuonna 2018. Aiemmin hän pelasi Chelseassa, Fulhamissa, Birmingham Cityssä, Bristol Academyssa, Arsenalissa ja Notts Countyssa. Yhdysvalloissa hän edusti Vancouver Whitecapsia. Syksyllä 2020 hän ilmoitti lopettavansa uransa. == Lähteet == * * === Viitteet === == Aiheesta muualla == Luokka:Englantilaiset jalkapallomaalivahdit Luokka:Vuonna 1983 syntyneet Luokka:Elävät henkilöt